Nii kaua, kuni Eesti riik toimib igasuguse loogikata ehk kes rohkem karjub, saab rohkem raha, peaks ka spordiinimesed sellest õppust võtma. Meditsiinitöötajad  käisid Toompeal. Miks ei võiks EOK president Mart Siimann oma jüngritega sinna minna? Ja samuti igal pool võimalikult rohkem vahtu üles kloppida? Kas keegi on kunagi kusagilt lugenud-kuulnud Siimanni või Toomas Tõnise teravat sõnavõttu spordi rahastamise või üldise riikliku suhtumise kohta? Ei mäleta. Miks pole EOK (kes on pärast ESKL-iga ühinemist juba ligi kümme aastat spordi katusorganisatsioon) valjuhäälselt nõudnud spordi selge riikliku rahastamise süsteemi loomist? Aega selleks on olnud aastaid. Vaja  oma sooja kohta hoida?